Πρωτάθλημα Ε.Π.Σ. Μακεδονίας 1926-27

## Α΄ κατηγορία
Το Πρωτάθλημα Μακεδονίας της περιόδου 1926-1927 κατακτήθηκε από τον Ηρακλή. Στο ξεκίνημα της σεζόν η ομάδα του Ηρακλή υπήρξε η πρώτη στην Ελλάδα που προσέλαβε έμμισθο ξένο προπονητή ο οποίος ήταν ο Ούγγρος Ι.Σφεγκ (Joseph Sveg). Υπό την καθοδήγησή του ο Ηρακλής επιβλήθηκε του Άρη που ήταν και ο ισχυρότερος αντίπαλος για τον τίτλο με σκορ 3-1 και 2-1. Συμμετείχαν επίσης τα σωματεία Θερμαϊκός και Άτλαντας.

### Βαθμολογία

### Αγώνες

## Β΄ κατηγορία
Στη Β΄ κατηγορία του πρωταθλήματος αγωνίστηκε με επιτυχία η νεοσύστατη ομάδα του ΠΑΟΚ και προβιβάστηκε. Ο ΠΑΟΚ δεν είχε αρμονικές σχέσεις με την ΕΠΣΜΘ καθώς με την ίδρυση του είχε τιμωρηθεί για το ότι επιχείρησε να πείσει τα σωματεία της Θεσσαλονίκης να ιδρύσουν Ποδοσφαιρική Ένωση μόνο για τη Θεσσαλονίκη., κάτι το οποίο είχε ως αποτέλεσμα τον υποβιβασμό του στη Β΄ τοπική κατηγορία. Ο πρώτος επίσημος αγώνας του ΠΑΟΚ δόθηκε στις 6 Μαρτίου του 1927 με αντίπαλο την ΑΕΚ Θεσσαλονίκης επί της οποίας επικράτησε με 4-0. Μετά από τον αγώνα αυτό οι πρόσφυγες φίλαθλοι της Θεσσαλονίκης τάχθηκαν μαζικά υπέρ του ΠΑΟΚ.

Οι 9 σύλλογοι που συμμετείχαν ήταν:

### Βαθμολογία

Το σύστημα βαθμολογίας ήταν 2-1-0 και οι ομάδες παίξαν από έναν αγώνα μεταξύ τους.

### Αγώνες

Στον αγώνα Νεολαίας Τούμπας με τον Εργατικό Αστέρα στις 29 Απριλίου και οι δύο ομάδες θα αργήσουν να παραβρεθούν στο γήπεδο με συνέπεια η Ένωση να τιμωρήσει και τις δύο ομάδες ως ηττημένες.

### Οι αγώνες μπαράζ

Στην πρώτη θέση της Β΄κατηγορίας ισοβάθμησαν ο ΠΑΟΚ (7 νίκες και 1 ήττα) με το Μέγα Αλέξανδρο. Στις 29 Μαΐου έγινε αγώνας μπαράζ και ενώ ο ΠΑΟΚ επικρατούσε με σκορ 4-0 ο Μέγας Αλέξανδρος αποχώρησε. Η ΕΠΣΜΘ όμως προβίβασε το Μέγα Αλέξανδρο και υποχρέωσε τον ΠΑΟΚ να δώσει αγώνες μπαράζ με τις τέσσερις ομάδες της Α΄κατηγορίας για να προβιβαστεί με τον όρο να τις κερδίσει όλες. Ο ΠΑΟΚ νίκησε το Θερμαϊκό με 4-1, τον Άρη με 2-1, τον Άτλαντα με 1-0 και τον Ηρακλή με 1-0. Ο αγώνας με τον Ηρακλή διεξήχθη στις 6 Ιουλίου του 1927 στο γήπεδο του Ηρακλή (στο σημερινό χώρο των πανεπιστημίων) και αποτέλεσε διπλή φιέστα για τις 2 ομάδες καθώς στον Ηρακλή απονεμήθηκε το τρόπαιο του πρωταθλητή Θεσσαλονίκης ενώ ο ΠΑΟΚ με τη νίκη του προβιβάστηκε στην Α΄κατηγορία. Το γκολ του ΠΑΟΚ σημείωσε ο Τσολακίδης ενώ οι ομάδες έχασαν από ένα πέναλτι.

## Πρωτάθλημα Επαρχιών
Η ΕΠΣΜ το 1927 ήταν υπεύθυνη και για τη διοργάνωση πρωταθλήματος επαρχιών , ορίζοντας διαιτητές και εκπροσώπους που παρακολουθούσαν την τέλεση των αγώνων. Το πρωτάθλημα ήταν χωρισμένο σε «Πρωτάθλημα Δυτικής Μακεδονίας» και «Πρωτάθλημα Ανατολικής Μακεδονίας-Θράκης» οι νικητές των οποίων μάλιστα έδωσαν αγώνες με τον πρωταθλητή Θεσσαλονίκης για την ανάδειξη του πρωταθλητή Μακεδονίας - Θράκης όπου ο Ηρακλής Θεσσαλονίκης επιβλήθηκε άνετα επί των Ερμή Αμυνταίου με 6-0 και της Ροδόπης Κομοτηνής με 8-1
### Πρωτάθλημα Ανατολικής Μακεδονίας - Θράκης
Συμμετείχαν οι :
*Ροδόπη Κομοτηνής 
*Δόξα Δράμας
*Φίλιπποι Καβάλας
*Ερμής Αλεξανδρούπολης

Στον τελικό η Ροδόπη κέρδισε τη Δόξα Δράμας 1-0 ενώ στους «ημιτελικούς»: Ροδόπη Κομοτηνής-Ερμής Αλεξανδρούπολης 2-0 και Δόξα Δράμας-Φίλιπποι Καβάλας 4-2

### Πρωτάθλημα Δυτικής Μακεδονίας
Συμμετείχαν σύλλογοι από Αμύνταιο (Ερμής), Φλώρινα (Μέγας Αλέξανδρος και Αστήρ), Έδεσσα (Μέγας Αλέξανδρος και Βύρων) και Νάουσα (Αθηνά).

Στον τελικό του πρωταθλήματος ο Ερμής Αμυνταίου κέρδισε τον Μέγα Αλέξανδρο Έδεσσας 3-2.

Η τελική κατάταξη ήταν:
#Ερμής Αμυνταίου
#Μέγας Αλέξανδρος Έδεσσας
#Μέγας Αλέξανδρος Φλώρινας
#Βύρων Έδεσσας
#Αστέρας Φλώρινας
#Αθηνά Νάουσας

## Παραπομπές

Κατηγορία:Εγχώρια ποδοσφαιρικά πρωταθλήματα 1926-1927
Κατηγορία:Ε.Π.Σ. Μακεδονίας